CELEX: 22017D0031
Language: hr
Date: 2015-07-10 00:00:00
Title: Odluka Zajedničkog odbora EGP-a br. 191/2015 od 10. srpnja 2015. o izmjeni Priloga XX. (Okoliš) Sporazumu o EGP-u [2017/31]

12.1.2017   
               
               
                  HR
               
               
                  Službeni list Europske unije
               
               
                  L 8/25
               
            ODLUKA ZAJEDNIČKOG ODBORA EGP-a
      br. 191/2015
      od 10. srpnja 2015.
      o izmjeni Priloga XX. (Okoliš) Sporazumu o EGP-u [2017/31]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Direktiva 2008/99/EZ Europskog parlamenta i Vijeća od 19. studenoga 2008. o zaštiti okoliša putem kaznenog prava (1) treba se uključiti u Sporazum o EGP-u.
               
            
                  (2)
               
               
                  Direktiva 2008/99/EZ odnosi se na akte koji su uključeni i na akte koji nisu uključeni u Sporazum o EGP-u.
               
            
                  (3)
               
               
                  Prilog XX. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 1.l (Direktiva 2009/128/EZ Europskog parlamenta i Vijeća) Priloga XX. Sporazumu o EGP-u umeće se sljedeće:
      
         
                     „1.m
                  
                  
                     
                        32008 L 0099: Direktiva 2008/99/EZ Europskog parlamenta i Vijeća od 19. studenoga 2008. o zaštiti okoliša putem kaznenog prava (SL L 328, 6.12.2008., str. 28.).
                     Za potrebe ovog Sporazuma odredbe te Direktive tumače se uz sljedeću prilagodbu:
                     budući da određeni akti Zajednice koji su navedeni u Direktivi 2008/99/EZ nisu uključeni u Sporazum o EGP-u, sva upućivanja na te akte, definicije u tim aktima i kaznena djela koja se odnose na radnje koje su obuhvaćene područjem primjene tih akata iz Direktive 2008/99/EZ ne odnose se na države EFTA-e. Ti su akti trenutačno:
                     
                                 i.
                              
                              
                                 Direktiva Vijeća 76/160/EEZ od 8. prosinca 1975. o kvaliteti vode za kupanje,
                              
                           
                                 ii.
                              
                              
                                 Direktiva Vijeća 79/409/EEZ od 2. travnja 1979. o očuvanju divljih ptica,
                              
                           
                                 iii.
                              
                              
                                 Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore,
                              
                           
                                 iv.
                              
                              
                                 Direktiva Vijeća 96/29/Euratom od 13. svibnja 1996. o utvrđivanju osnovnih sigurnosnih normi za zaštitu zdravlja radnika i stanovništva od opasnosti od ionizirajućeg zračenja,
                              
                           
                                 v.
                              
                              
                                 Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima,
                              
                           
                                 vi.
                              
                              
                                 Direktiva Vijeća 2003/122/Euratom od 22. prosinca 2003. o kontroli visokoaktivnih zatvorenih radioaktivnih izvora i izvora bez posjednika,
                              
                           
                                 vii.
                              
                              
                                 Direktiva 2006/7/EZ Europskog parlamenta i Vijeća od 15. veljače 2006. o upravljanju kvalitetom vode za kupanje,
                              
                           
                                 viii.
                              
                              
                                 Direktiva 2006/44/EZ Europskog parlamenta i Vijeća od 6. rujna 2006. o kvaliteti slatkih voda kojima je potrebna zaštita ili poboljšanje kako bi bile pogodne za život riba,
                              
                           
                                 ix.
                              
                              
                                 Direktiva Vijeća 2006/117/Euratom od 20. studenoga 2006. o nadzoru i kontroli pošiljaka radioaktivnog otpada i istrošenoga goriva.”
                              
                           
               
      Članak 2.
      Vjerodostojni su tekstovi Direktive 2008/99/EZ na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 11. srpnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 10. srpnja 2015.
         
            
               Za Zajednički odbor EGP-a
            
            
               Predsjednik
            
            Atle LEIKVOLL
         
      
      
         (1)  SL L 328, 6.12.2008., str. 28.
      
      
         (*1)  Ustavni su zahtjevi navedeni.
      
         PRILOG
         
            ZAJEDNIČKA IZJAVA UGOVORNIH STRANAKA
         
         
            uz Odluku Zajedničkog odbora EGP-a br. 191/2015 od 10. srpnja 2015. o uključivanju Direktive 2008/99/EZ Europskog parlamenta i Vijeća u Sporazum o EGP-u
         
         
            „Direktiva 2008/99/EZ Europskog parlamenta i Vijeća temelji se na članku 175. UEZ-a (sada članak 192. UFEU-a) i cilj joj je djelotvorna zaštita okoliša. Navedeno se treba postići pravnim sredstvima u okviru kaznenog prava. Ugovorne stranke suglasne su da se navedena Direktiva uključi u Sporazum o EGP-u. Ugovorne stranke suglasne su da se uključivanjem Direktive 2008/99/EZ ne dovodi u pitanje područje primjene Sporazuma o EGP-u i primaju na znanje da nakon stupanja na snagu UFEU-a zakonodavac EU-a može donijeti minimalna pravila u skladu s člankom 83. stavkom 2. UFEU-a u pogledu definicije kaznenih djela i sankcija u određenom području politike EU-a ako se 'pokaže da je za osiguranje učinkovite provedbe politike Unije u području koje podliježe mjerama usklađivanja [to]nužno'. Buduće zakonodavne mjere donesene u skladu s člankom 83. stavkom 2. neće biti značajne za EGP.”